El seu pare, Pasqual Maians, va lluitar en el bàndol austriacista en la Guerra de Successió espanyola i va acompanyar l'arxiduc Carles a Barcelona el 1706; això li suposaria una certa marginació ulterior al seu fill a l'Espanya dels Borbons. Fins a 1713, quan torna a Oliva, va estudiar amb els jesuïtes de Cordelles, però ja en el poble natal el seu avi, l'advocat Joan Siscar, l'incita a l'estudi del dret. El cursa a la Universitat de València, on tracta els "novatores" més destacats: Tomàs Vicent Tosca, Joan Baptista Coratjà i Baltasar Íñigo, que li faciliten lectures essencials en la seua formació, com Locke i Descartes.